Nafarroako Parlamentuko Mahaiak, 2019ko irailaren 23an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Blanca Isabel Regúlez Álvarez andreak aurkeztutako galdera, bakarrik dauden adingabe atzerritarrek 2018an eta 2019an egindako zigor-delituak direla-eta Nafarroako Gobernuak egiten duen balorazioari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko irailaren 23an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioko foru parlamentari Blanca Regúlez Álvarez andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Migrazio Politiketako eta Justiziako kontseilariak Osoko Bilkuran ahoz erantzun dezan:

Gizartearen zenbait sektore alarma soziala sortzen saiatu dira, bakarrik dauden adingabeen eta delinkuentziaren arteko lotura egiten baitute.

Nafarroako Gobernuak zer balorazio egiten du bakarrik dauden adingabe atzerritarrek 2018an eta 2019an egindako zigor-delituei eta egindako delitu-motei buruzko datuak direla-eta?

Iruñean, 2019ko irailaren 19an

Foru parlamentaria: Blanca Regulez Álvarez